આ બાબતની જાણકારી આપતાં જગડુશાનગર રેસિડન્ટ્સ અસોસિએશનના અને સુધરાઈના વૉર્ડ–નંબર ૧૨૦ના BJPના અધ્યક્ષ જયેશ પારેખે ‘મિડ–ડે’ને કહ્યું હતું કે ‘જગડુશાનગરની ૨૭ સોસાયટીમાંથી ૧૯ સોસાયટીનો કન્વેન્સ થયો છે, બાકીની સોસાયટીના કન્વેન્સની કાર્યવાહી ચાલી રહી છે. સૌથી પહેલાં તો આ પ્રોસેસ વખતે જ ૧૦ સોસાયટીને સમસ્યા નડવાની સંભાવના છે. એ સિવાય આ બધી સોસાયટીઓ વર્ષોથી તેમનો પ્રૉપર્ટી–ટૅક્સ સોસાયટીના પ્રૉપર્ટી–કાર્ડ પર દર્શાવવામાં આવેલા ક્ષેત્રફળ મુજબ ભરી રહી છે. એ સમયે પણ સરકારી ધોરણે આકારણી કરવામાં આવી હતી. અચાનક એ ક્ષેત્રફળ ઘટી કઈ રીતે ગયાં એ મુખ્ય સવાલ છે. એનો ખુલાસો આજે ક્લેક્ટર–ઑફિસમાં જઈને માગવામાં આવશે.’